لەنێو کۆشکی سپیدا فێڵی ژنان لەوەدایە سەردەربکات، دوای ئەوەی چەند سەرچاوەیەک ئاشکرایانکردووە کە میلانیا ترەمپی هاوسەری دۆناڵد ترەمپ و ئیڤانکای کچی فێڵ و تەڵەکەبازی کەوتووەتە نێوانیان و هەریەکەیان دەیانەوێت وەک خانمی یەکەمی کۆشکی سپی دەربکەون.
رۆژنامەی دەیلی مەیلی بەریتانی بڵاویکردووەتەوە کە کێشە کەوتووەتە نێوان میلانیا ترەمپی ژنی سەرۆک و ئیڤانکای کچی سەرۆکەوە،
وتەبێژی كۆشكی سپی ئەمەریکا ئەوەی رەتكردووەتەوە و رایگەیاندووە كە ئەو دوو خانمە پەیوەندی توندوتۆڵیان و بەردەوانیان هەیە.
میلانیا دوادەکەوێت لەوەی بەیاوەری هاوسەرەکەی لە واشنتۆن دەربکەوێت و سوور بووە لەسەر ئەوەی لەگەڵ بارونی کوڕیدا کە تەمەنی 11 ساڵە لە نیویۆرک بمێنێتەوە بۆ ئەوەی خوێندنی ئەو ساڵەی تەواو بکات.
ئیڤانكاش ئەم دەرفەتەی بۆ خۆی قۆستووەتەوە و لە زۆر بۆنە و دیداری سیاسیەكاندا دەركەوتووە، كە دەبوایە میلانیا ئامادەبێت، بەڵام ئیڤانكا بژاردەی گونجاو بووە بۆ ئەوەی جێگای میلانیا پڕبكاتەوە.